Tikus Paring Ganal

Tikus Paring Ganal atawa Dekan (Rhizomys sumatrensis) adalah salah sabuting spésiés satua pengerat di dalam kulawarga Spalacidae. Kawa tahaga di Cina, Indunisia (Sumatera), Kamboja, Laos, Malaysia, Myanmar, Thailand wan Viétnam. 

Alasan tikus ngini bangaran kaya itu, makanan nang inya katujui adalah akar paring anum, gumbili, wan manisan.

Habitat tikus nangini yaitu rimba sekundér. Tikus janis ngini bakambang-biak dua kali dalam satahun, Fébruari - April lawan Agustus - Oktober. Lawas inya batianan yakni salawas 22 hari wan kawa maranakakan anak sampay ampat ikung. Tikus nangini kawa hidup sampay 4 tahun lamunnya di dalam kurungan.

Rujukan 
 Aplin, K. & Lunde, D. 2008. Rhizomys sumatrensis. 2008 IUCN Red List of Threatened Species.  Diunduh tanggal 16 bulan 8 tahun 2009.

Rhizomys